ქარაგიოლ-საჰარის ეროვნული პარკი
ქარაგიოლ-საჰარის ეროვნული პარკი (თურქ. Karagöl-Sahara Milli Parkı) — ეროვნული პარკი თურქეთში, ართვინის პროვინციის შავშეთის რაიონში. შეიქმნა 1994 წლის 31 აგვისტოს. მდებარეობს შავი ზღვის რეგიონში და შედგება ორი ცალკეული ადგილის — ქარაგიოლისა და საჰარის პლატოებისგან. ქარაგიოლი ქალაქ შავშეთიდან 45 კილომეტრში მდებარეობს, საჰარის პლატო კი 17 კილომეტრში. ეროვნული პარკის ფართობი 3251 ჰექტარია, საშუალო სიმაღლე ზღვის დონიდან კი 1800 მეტრი.